P. Farkas, poslanec: (2001-10-03):
Žiadam vás, aby ste prešli k tretiemu čítaniu. I. Presperín, podpredseda NR SR: Ďakujem, pán spravodajca. Keďže v skrátenom legislatívnom konaní sa nepoužijú obmedzenia pre druhé a tretie čítanie podľa príslušných ustanovení zákona o rokovacom poriadku, pristúpime k tretiemu čítaniu o tomto vládnom návrhu zákona. Otváram rozpravu v rámci tretieho čítania. Pýtam sa, či niekto z poslancov chce podať návrhy podľa § 85 zákona o rokovacom poriadku. Konštatujem, že nie. Vyhlasujem rozpravu za skončenú. Keďže v rámci tohto čítania neboli podané žiadne návrhy, podľa § 86 zákona o rokovacom poriadku pristúpime k hlasovaniu o vládnom návrhu zákona ako o celku. Prosím, prezentujte sa a hlasujte o návrhu zákona ako o celku. (Hlasovanie.) Prítomných je 106 poslancov, za 71, proti 2, zdržalo sa 30, nehlasovali 3. Konštatujem, že sme schválili vládny návrh zákona, ktorým sa mení a dopĺňa zákon Národnej rady Slovenskej republiky č. 303/1995 Z. z. o rozpočtových pravidlách v znení neskorších predpisov. Ďalej budeme hlasovať o vládnom návrhu zákona o platových pomeroch a ďalších náležitostiach súvisiacich s vykonávaním funkcie predsedu samosprávneho kraja (tlač 1087) v druhom čítaní. Spoločným spravodajcom je poslanec Dzurák. Podľa § 83 ods. 3 zákona o rokovacom poriadku pristúpime najskôr k hlasovaniu o návrhoch zo spoločnej správy výborov a neskôr potom o pozmeňujúcich návrhoch z rozpravy. Nech sa páči, pán spoločný spravodajca, môžeme pristúpiť k hlasovaniu. Ľ. Dzurák, poslanec: Ďakujem, pán predsedajúci. Odporúčam hlasovať o bodoch spoločnej správy 1 až 15 spoločne a navrhujem ich schváliť. I. Presperín, podpredseda NR SR: Budeme hlasovať, páni poslanci, o bodoch 1 až 15 zo spoločnej správy s návrhom gestorského výboru schváliť ich. (Hlasovanie.) Prítomných je 100 poslancov, za 90, proti nikto, zdržalo sa 8, nehlasovali 2 poslanci. Body 1 až 15 zo spoločnej správy boli schválené. Ďalej. Ľ. Dzurák, poslanec: Vážený pán predsedajúci, v rozprave neodzneli žiadne návrhy, preto odporúčam prejsť k tretiemu čítaniu. I. Presperín, podpredseda NR SR: Ďakujem. Keďže v skrátenom legislatívnom konaní sa nepoužijú obmedzenia pre druhé a tretie čítanie podľa príslušných ustanovení zákona o rokovacom poriadku, pristúpime k tretiemu čítaniu o tomto vládnom návrhu zákona. Otváram rozpravu v rámci tretieho čítania a pýtam sa, či niekto z poslancov chce podať návrhy podľa § 85 zákona o rokovacom poriadku. Konštatujem, že nie. Vyhlasujem rozpravu za skončenú. Keďže v rámci tohto čítania neboli podané žiadne návrhy, podľa § 86 zákona o rokovacom poriadku pristúpime k hlasovaniu o vládnom návrhu zákona ako o celku. Prosím, aby ste sa prezentovali a hlasovali o tomto návrhu zákona ako o celku. (Hlasovanie.) Prítomných je 100 poslancov, za 86, proti 2, zdržalo sa 11, nehlasoval 1. Konštatujem, že sme schválili vládny návrh zákona o platových pomeroch a ďalších náležitostiach súvisiacich s vykonávaním funkcie predsedu samosprávneho kraja. Pokračovať budeme hlasovaním o vládnom návrhu zákona, ktorým sa mení a dopĺňa zákon č. 99/1963 Zb. Občiansky súdny poriadok v znení neskorších predpisov (tlač 990). Pán poslanec Orosz má procedurálny návrh. L. Orosz, poslanec: Ďakujem pekne. Vážené dámy, vážení páni, medzi prerokúvanými návrhmi Občianskym súdnym poriadkom a novelou Obchodného zákonníka je vecná súvislosť. V prípade, že bude v opakovanom druhom čítaní pri Obchodnom zákonníku schválený jeden pozmeňujúci návrh, vyvolá to technickú zmenu v Občianskom súdnom poriadku. Z toho dôvodu navrhujem, dávam procedurálny návrh, aby sme najprv rokovali o Obchodnom zákonníku. I. Presperín, podpredseda NR SR: Pán poslanec Bárdos, nech sa páči, procedurálny návrh.